  Майя Бывальцева Удмуртиысь нимо-дано куасэн бызьылӥсьлэн Галина Кулаковалэн юбилеез Дэриысь лулчеберетъя огъетын ортчоз. Ньыль полэс олимпи чемпионка бадӟым шулдыръяськон ужрадъёс лэсьтыны ӧз лэзьы, вераз элькунысь мугорез кылдытонъя, спортъя но егитъёслэн политиказыя министрлэсь ужзэ быдэсъясь Игорь Краснов. «Таяз арын Галина Алексеевна дорын кадь праздник куриз. Та солэн гинэ праздникез ӧвӧл ке но, быдэс кунлэн, асьме элькунлэн, ми нырысь ик солэсь мылкыдзэ лыдэ басьтӥмы, кызьы солэн та нуналэз ортчытэмез но сое пусъемез потэ», — вераз Игорь Краснов. 29-тӥ оштолэзе куасэн бызьылӥсез сӥлы карон «эшлыко нуназеян» ортчоз. Дэри ёросэ муниципал кылдытэтъёслэн ыстэм муртъёссы, егит спортсменъёс но спортысь ветеранъёс вуозы. Сӥе-дано ужрадэ Россиысь спортъя министр Павел Колобков но Куасэн бызьылонъя федерацилэн кивалтӥсез Елена Вяльбе ӧтемын ни. Куасэн бызьылӥсьлэн юбилеезлы сӥзьыса, суредъёсъя но эссеосъя вожвылъяськон ортче, отчы вань мылкыд карись пиналъёс но егитъёс пыриськыны быгато. Игорь Красновлэн верамезъя, со 10-тӥ оштолэзёзь кыстӥськоз. Тегъёс: Спорт Удмуртия автозавод юбилей куас  